Nkandla-saak: Polisie soek staatsaanklaerDie Demokratiese Alliansie (DA) het bekend gemaak dat die polisie op soek is na ŉ staatsaanklaer vir die omstrede Nkandla-saak. “As ŉ teken van vertroue in ons saak teen president Jacob Zuma, soek die polisie ŉ staatsaanklaer om die saak te ondersoek. Die staatsaanklaer kan selfs meer aanklagte teen die president bring as dit wat reeds aanhangig gemaak is,” het Mmusi Maimane, die DA se woordvoerder en premierkandidaat van Gauteng, in ŉ verklaring gesê. Volgens Maimane het adv. Glynnis Breytenbach, die DA se parlementskandidaat, Donderdag met polisie-ondersoekbeamptes vergader wat die Nkandla-saak ondersoek. Maimane het verlede week ŉ aanklag van korrupsie teen Zuma by die Nkandla-polisiestasie in KwaZulu-Natal, aanhangig gemaak. Dit volg nadat adv. Thuli Mandonsela, die Openbare Beskermer (OB), haar finale verslag vrygestel het oor onreëlmatighede ten opsigte van opgraderings by die president se privaatwoning in Nkandla. Madonsela het bevind dat Zuma en sy familie ruimskoots voordeel getrek het uit die opgraderings ter waarde van R246 miljoen.